CELEX: 32010R0967
Language: sl
Date: 2010-10-27
Title: Uredba Komisije (EU) št. 967/2010 z dne 27. oktobra 2010 o zaključku prodaje iz Uredbe (EU) št. 446/2010 o začetku prodaje masla z razpisnim postopkom

28.10.2010   
            
            
               SL
            
            
               Uradni list Evropske unije
            
            
               L 282/33
            
         UREDBA KOMISIJE (EU) št. 967/2010
   z dne 27. oktobra 2010
   o zaključku prodaje iz Uredbe (EU) št. 446/2010 o začetku prodaje masla z razpisnim postopkom
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(j) v povezavi s členom 4 Uredbe,
   ob upoštevanju naslednjega:
   
               (1)
            
            
               Z Uredbo Komisije (EU) št. 446/2010 (2) se je po postopku javnega razpisa začela prodaja masla, ki je bilo uskladiščeno pred 1. oktobrom 2009 v skladu z Uredbo Komisije (EU) št. 1272/2009 z dne 11. decembra 2009 o določitvi skupnih podrobnih pravil za izvajanje Uredbe Sveta (ES) št. 1234/2007 glede odkupa in prodaje kmetijskih proizvodov z javno intervencijo (3).
            
         
               (2)
            
            
               Zaradi trenutnega stanja na trgu masla in zlasti stanja intervencijskih zalog masla ter dejstva, da so nekatere količine masla rezervirane v okviru programa za razdeljevanje hrane najbolj ogroženim osebam v Uniji, je treba zaključiti prodajo, ki se je začela z Uredbo (EU) št. 446/2010.
            
         
               (3)
            
            
               Da bi se dal hiter znak za trg in se zagotovilo učinkovito upravljanje ukrepa, mora ta uredba začeti veljati na dan objave v Uradnem listu Evropske unije.
            
         
               (4)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Prodaja masla z razpisnim postopkom, ki se je začela v skladu s členom 1 Uredbe (EU) št. 446/2010, se zaključi.
   Ponudbe, ki jih prejmejo intervencijske agencije držav članic po 11.00 (po bruseljskem času) dne 19. oktobra 2010 in pozneje, se zavrnejo.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. oktobra 2010
      
         
            Za Komisijo, V imenu predsednika
         
         Dacian CIOLOŞ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 126, 22.5.2010, str. 17.
   
      (3)  UL L 349, 29.12.2009, str. 1.